Document ID: 31980D0805

KOMISSION PÄÄTÖS,
tehty 25 päivänä heinäkuuta 1980,
eläinten terveyttä koskevista edellytyksistä ja terveystodistuksesta tuoreen lihan tuonnissa Uudesta-Seelannista (80/805/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna direktiivillä 77/98/ETY (), ja erityisesti sen 16 artiklan,
sekä katsoo, että
yhteisön eläinlääkärien tarkastuskäynnin mukaan terveystilanne Uudessa-Seelannissa on erinomainen ja vakaa, ja sitä valvoo täydellisesti rakenteeltaan hyvä ja hyvin järjestetty eläinlääkintätoimi, erityisesti lihan välityksellä tarttuvien tautien osalta,
Uuden-Seelannin vastuulliset eläinlääkintäviranomaiset ovat lisäksi 4 päivänä kesäkuuta 1980 päivätyssä kirjeessään vahvistaneet, että vähintään viimeisten 12 kuukauden ajan Uusi-Seelanti on ollut vapaa karjarutosta, suu- ja sorkkataudista, afrikkalaisesta sikarutosta, klassisesta sikarutosta, teschenintaudista (tarttuva sikahalvaus) ja swine vesicular -taudista ja ettei näitä tauteja vastaan ole rokotettu tässä maassa kyseisenä aikana,
Uuden-Seelannin vastuulliset eläinlääkintäviranomaiset ovat sitoutuneet ilmoittamaan 24 tunnin kuluessa teleksillä tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan,
eläinten terveyttä koskevat edellytykset ja terveystodistus on mukautettava kyseisen maan tilanteeseen, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava kotieläiminä pidettyjen nautaeläinten, sikojen, lampaiden, vuohien ja kavioeläinten tuoreen lihan tuonti Uudesta-Seelannista, jos näiden eläinten liha vastaa liitteessä olevassa terveystodistuksessa, jonka on oltava lähetyserän mukana, vahvistettuja edellytyksiä.
2 artikla
Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten.
3 artikla
Tätä päätöstä sovelletaan 1 päivästä tammikuuta 1981.
4 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 1980.

Labels: 17
0
3
6
18